title: Rådets afgørelse af 30. november 2009 om undertegnelse på Det Europæiske Fællesskabs vegne og om midlertidig anvendelse af aftalen mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler om Fonden for De Ydre Grænser for perioden 2007-2013

text:
               3.7.2010

               DA EN

               Den Europæiske Unions Tidende

               L 169/22

         RÅDETS AFGØRELSE
   af 30. november 2009
   om undertegnelse på Det Europæiske Fællesskabs vegne og om midlertidig anvendelse af aftalen mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler om Fonden for De Ydre Grænser for perioden 2007-2013
   (2010/374/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 62, stk. 2, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               I henhold til artikel 11 i Europa-Parlamentets og Rådets beslutning nr. 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (1) skal de tredjelande, der er associeret i gennemførelsen, anvendelsen og udviklingen af Schengenreglerne, deltage i fonden i henhold til beslutningens bestemmelser. Der skal indgås aftaler, som præciserer de yderligere regler, der er nødvendige for denne deltagelse, herunder bestemmelser, som sikrer, at Fællesskabets finansielle interesser beskyttes, og som bemyndiger Revisionsretten til at foretage kontrol.

               (2)

               Efter at Rådet gav Kommissionen bemyndigelse hertil den 20. december 2007, blev der ført forhandlinger med Republikken Island, Kongeriget Norge, Det Schweiziske Forbund og Fyrstendømmet Liechtenstein, og aftalen mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler om Fonden for De Ydre Grænser for perioden 2007-2013 (i det følgende benævnt »aftalen«) blev paraferet den 30. juni 2009.

               (3)

               Med forbehold af dens senere indgåelse bør aftalen undertegnes og anvendes midlertidigt.

               (4)

               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark. Inden seks måneder efter at der er truffet afgørelse om denne afgørelse til udbygning af Schengenreglerne efter bestemmelserne i tredje del, afsnit IV, i traktaten om oprettelse af Det Europæiske Fællesskab, træffer Danmark afgørelse om, hvorvidt det vil gennemføre denne afgørelse i sin nationale lovgivning, jf. artikel 5 i protokollen om Danmarks stilling.

               (5)

               Denne afgørelse udgør en udvikling af bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2) og Rådets senere afgørelse 2004/926/EF af 22. december 2004 om iværksættelse af nogle af Schengenreglerne i Det Forenede Kongerige, Storbritannien og Nordirland (3). Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (6)

               Denne afgørelse udgør en udvikling af bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (4). Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler om Fonden for De Ydre Grænser for perioden 2007-2013 (i det følgende benævnt »aftalen«) og erklæringerne dertil godkendes herved på Fællesskabets vegne med forbehold af indgåelse af aftalen.
   Teksten til aftalen og erklæringerne dertil er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen på Fællesskabets vegne med forbehold af dens indgåelse.
   Artikel 3
   Indtil procedurerne for dens formelle indgåelse er afsluttet, skal aftalen anvendes midlertidigt i henhold til dennes artikel 13, stk. 5.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  EUT L 144 af 6.6.2007, s. 22.

      (2)  EFT L 131 af 1.6.2000, s. 43.

      (3)  EUT L 395 af 31.12.2004, s. 70.

      (4)  EFT L 64 af 7.3.2002, s. 20.
    ---documentbreak---

               3.7.2010

               DA EN

               Den Europæiske Unions Tidende

               L 169/22

         AFTALE
   mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler om Fonden for De Ydre Grænser for perioden 2007-2013
   DET EUROPÆISKE FÆLLESSKAB,
   i det følgende benævnt »Fællesskabet«
   og
   REPUBLIKKEN ISLAND,
   i det følgende benævnt »Island«,
   KONGERIGET NORGE,
   i det følgende benævnt »Norge«,
   DET SCHWEIZISKE FORBUND,
   i det følgende benævnt »Schweiz«,
   og
   FYRSTENDØMMET LIECHTENSTEIN,
   i det følgende benævnt »Liechtenstein«,
   i det følgende benævnt »de associerede lande«
   i det følgende benævnt »parterne«, ER
   UNDER HENVISNING TIL aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (i det følgende benævnt »associeringsaftalen med Norge og Island«),
   UNDER HENVISNING TIL aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (i det følgende benævnt »associeringsaftalen med Schweiz«),
   UNDER HENVISNING TIL protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (i det følgende benævnt »associeringsprotokollen med Liechtenstein«), og
   ud fra følgende betragtninger:

               (1)

               Ved Europa-Parlamentets og Rådets beslutning nr. 574/2007/EF oprettede Fællesskabet Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (i det følgende benævnt »fonden«).

               (2)

               Den nævnte beslutning udgør en udvikling af Schengenreglerne i betydningen i associeringsaftalen med Norge og Island, associeringsaftalen med Schweiz og associeringsprotokollen med Liechtenstein.

               (3)

               I henhold til beslutningens artikel 11 skal de tredjelande, der er associeret i gennemførelsen, anvendelsen og udviklingen af Schengenreglerne, deltage i fonden i henhold til beslutningens bestemmelser, og der skal indgås aftaler, som præciserer de yderligere regler, der er nødvendige for denne deltagelse, herunder bestemmelser til at sikre, at Fællesskabets finansielle interesser beskyttes, og som bemyndiger Revisionsretten til at foretage kontrol.

               (4)

               Fonden udgør et særligt instrument i forbindelse med Schengenreglerne, idet den skal sikre deling af byrderne og økonomisk skal støtte gennemførelsen af Schengenreglerne på området ydre grænser og visumpolitik i medlemsstaterne.

               (5)

               For at lette beregningen af de årlige bevillinger til de stater, der deltager i fonden, og den flerårige programmering for de associerede lande fastsættes i denne aftale de årlige finansielle bidrag fra de associerede lande til faste beløb, for hvilke der gælder en korrektionsordning, der skal anvendes det sidste år af det flerårige program —

         BLEVET ENIGE OM FØLGENDE:
   Artikel 1
   Anvendelsesområde
   Denne aftale indeholder de supplerende regler, der er nødvendige for de associerede landes deltagelse i fonden, jf. Europa-Parlamentets og Rådets beslutning nr. 574/2007/EF om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (i det følgende benævnt »beslutningen«).
   Artikel 2
   Økonomisk forvaltning og kontrol
   1.   De associerede lande træffer de nødvendige foranstaltninger til at sikre overholdelse af reglerne vedrørende økonomisk forvaltning og kontrol i traktaten om oprettelse af Det Europæiske Fællesskab (i det følgende benævnt »EF-traktaten«) og i den afledte fællesskabsret.
   2.   De i stk. 1 nævnte regler er de følgende:

               —

               EF-traktatens artikel 248, stk. 1, 2 og 3, artikel 256 og 274 og artikel 280, stk. 1, 2 og 3

               —

               artikel 27, 28a og 52, artikel 53, litra b), artikel 72, stk. 2, og artikel 95, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1) (i det følgende benævnt »finansforordningen«)

               —

               de tilsvarende regler i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2)

               —

               Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De åEuropæiske Fællesskabers finansielle interesser mod svig og andre uregelmæssigheder (3)

               —

               Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (4)

         Parterne kan beslutte at ændre denne liste efter fælles overenskomst.
   3.   De associerede lande anvender bestemmelserne i stk. 2 på deres område i overensstemmelse med denne aftale.
   Artikel 3
   Overholdelse af princippet om forsvarlig økonomisk forvaltning
   Bevillinger fra fonden, der bruges på de associerede landes område, skal anvendes i overensstemmelse med princippet om forsvarlig økonomisk forvaltning.
   Artikel 4
   Overholdelse af princippet angående interessekonflikter
   Det forbydes de finansielle aktører og alle andre personer, der i de associerede lande er beskæftiget med budgetgennemførelse, -forvaltning, -revision eller -kontrol, at foretage handlinger, der vil kunne medføre, at den pågældendes egne interesser kommer i konflikt med Fællesskabernes interesser.
   Artikel 5
   Forpligtelser som følge af delegationen af gennemførelsen
   De associerede lande træffer alle de lovgivningsmæssige og administrative eller andre foranstaltninger, der er nødvendige for at beskytte Fællesskabernes interesser i overensstemmelse med forpligtelserne i finansforordningens artikel 53, litra b), og artikel 95, stk. 2.
   Artikel 6
   Tvangsfuldbyrdelse
   Afgørelser truffet af Kommissionen, hvorved der pålægges andre personer end stater en betalingsforpligtelse, skal kunne tvangsfuldbyrdes på de associerede landes område.
   Tvangsfuldbyrdelse sker efter de regler om borgerlig retspleje, der gælder i den stat, på hvis område tvangsfuldbyrdelsen finder sted. Fuldbyrdelsespåtegning skal uden andre formkrav end en prøvelse af ægtheden af den pågældende afgørelse, påføres afgørelsen af den nationale myndighed, som regeringerne i de associerede lande hver især udpeger hertil og meddeler Kommissionen.
   Når disse formkrav er opfyldt på Kommissionens begæring, kan denne foretage tvangsfuldbyrdelse i henhold til national ret ved at indbringe sagen direkte for den kompetente myndighed.
   Tvangsfuldbyrdelsen kan kun udsættes efter beslutning fra De Europæiske Fællesskabers Domstol. Retterne i den pågældende stat har dog kompetence til at træffe afgørelse i sager, hvori det gøres gældende, at tvangsfuldbyrdelsen foretages i strid med reglerne.
   Artikel 7
   Beskyttelse af Fællesskabets finansielle interesser mod svig
   1.   Som fastsat i EF-traktatens artikel 280 skal de associerede lande

               a)

               bekæmpe svig og enhver anden ulovlig aktivitet, der skader Fællesskabets finansielle interesser, ved hjælp af foranstaltninger, som virker afskrækkende og er af en sådan art, at de yder en effektiv beskyttelse

               b)

               træffe de samme foranstaltninger til bekæmpelse af svig, der skader Fællesskabets finansielle interesser, som til bekæmpelse af svig, der skader deres egne finansielle interesser, og

               c)

               samordne deres optræden med henblik på at beskytte Fællesskabets finansielle interesser med medlemsstaterne og Kommissionen.

         2.   Med henblik herpå træffer de associerede lande foranstaltninger svarende til dem, der er vedtaget af Fællesskabet i henhold til artikel 280, stk. 4, i EF-traktaten, og som er gældende ved undertegnelsen af denne aftale.
   Parterne kan efter fælles overenskomst beslutte at træffe foranstaltninger svarende til senere foranstaltninger, Fællesskabet vedtager, i henhold til nærværende artikel.
   Artikel 8
   Kommissionens kontrol på stedet og inspektioner
   Uden at dette berører Kommissionens rettigheder i henhold til beslutningens artikel 35 og 47, skal Kommissionen (OLAF) være bemyndiget til at foretage kontrol og inspektion på stedet på de associerede landes område på betingelserne i Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder, for så vidt angår fonden.
   Myndighederne i de associerede lande fremmer kontrol og inspektion på stedet, som på myndighedernes begæring kan udføres i fællesskab med dem.
   Artikel 9
   Revisionsretten
   Som fastsat i EF-traktatens artikel 248, stk. 3, og finansforordningens første del, afsnit VIII, kapitel 1, skal Revisionsretten, der er oprettet ved EF-traktaten, blandt andet kunne foretage undersøgelser på stedet hos organer, der forvalter indtægter eller udgifter på Fællesskabets vegne i de associerede lande, for så vidt angår fonden, herunder hos enhver fysisk eller juridisk person, der modtager betalinger fra budgettet.
   Revisionsrettens undersøgelser i de associerede lande foretages i samarbejde med de nationale revisionsinstitutioner, eller, hvis disse ikke har de fornødne beføjelser, med de kompetente nationale myndigheder. Revisionsretten og de associerede landes revisionsinstitutioner samarbejder i gensidig tillid, dog under bevarelse af deres uafhængighed. Disse institutioner og myndigheder meddeler Revisionsretten, om de har til hensigt at deltage i revisionen.
   Revisionsretten skal mindst have de samme rettigheder som Kommissionen, jf. beslutningens artikel 35 og 47 og nærværende aftales artikel 8.
   Artikel 10
   Offentlige indkøb
   1.   Island, Norge og Liechtenstein anvender deres nationale retsregler om offentlige indkøb i overensstemmelse med bilag XVI til EØS-aftalen.
   2.   Schweiz anvender sine nationale retsregler om offentlige indkøb i overensstemmelse med bestemmelserne i WTO-aftalen om offentlige indkøb.
   Schweiz tilsender Kommissionen en beskrivelse af sine procedurer for offentlige indkøb samt en beskrivelse af forvaltnings- og kontrolsystemet.
   Endvidere fremsender det oplysninger om de anvendte procedurer for offentlige indkøb i hver afsluttende rapport om gennemførelsen af det årlige program.
   Artikel 11
   Finansielle bidrag og bevillinger.
   1.   De associerede lande foretager årlige indbetalinger til fondens budget i overensstemmelse med følgende tabeller:

               I '000 EUR

               2009

               Årlige bevillinger (EF’s budget)

               185 500

               Island

               260

               Norge

               5 100

               Schweiz

               5 565

               For 2009 foretages betalingerne på grundlag af faste beløb, der ikke kan revideres ().

               I '000 EUR

               Indeks (6)

               2010

               2011

               2012

               2013

               Planlagte årlige bevillinger (EF’s budget)

               %

               207 500

               253 500

               349 100

               481 200

               Island

               0,04

               79

               96

               132

               183

               Norge

               2,61

               5 408

               6 607

               9 099

               12 542

               Schweiz

               3,35

               6 943

               8 483

               11 682

               16 102

               Liechtenstein

               0,03

               62

               76

               105

               144

               For 2010-2013 skal betalingerne ske på grundlag af indekset i denne tabel, jf. dog stk. 4.

         2.   For 2011-2013 skal betalingerne ske senest den 15. februar i det pågældende budgetår på grundlag af de indtægtsordrer, Kommissionen har udstedt senest den 15. december i det foregående år.
   3.   De bidrag, der er planlagt for 2009, skal betales som ekstraordinære bidrag i 2010. De skal betales sammen med bidragene for 2010 senest den 15. februar 2010. For Schweiz skal de betales senest en måned efter undertegnelsen af denne aftale.
   Bevillingerne, der er afsat for 2009 til de pågældende associerede lande, og som Kommissionen har fastsat i henhold til beslutningens artikel 14 og 15, skal betales af Fællesskabet som ekstraordinære bevillinger for 2010 som følger:
   Island: 62 148 EUR
   Norge: 1 611 049 EUR
   Schweiz: EUR 2 282 112
   Et enkelt årsprogram (2010) vil omfatte både bevillingerne for 2010 og disse ekstraordinære bevillinger.
   Fra 2010 beregnes bevillingerne, der er afsat for de associerede lande, årligt i henhold til beslutningens artikel 14 og 15.
   4.   Parterne foretager en korrektion af bidragene fra hvert associeret land for budgetårene 2010, 2011, 2012 og 2013 på grundlag af de seneste årlige BNP-tal, der foreligger den 1. maj 2012. Korrektionerne foretages i bidraget for 2013.
   Med henblik på korrektionerne skal det pågældende associerede lands BNP-procentdel beregnes på følgende måde:

               —

               For så vidt angår Island og Norge, skal hvert lands BNP-procentdel beregnes i forhold til alle de deltagende landes BNP som fastsat i artikel 12, stk. 1, i associeringsaftalen med Norge og Island.

               —

               For så vidt angår Schweiz, skal landets BNP-procentdel beregnes i forhold til alle de deltagende staters BNP som fastsat i artikel 11 i associeringsaftalen med Schweiz.

               —

               For så vidt angår Liechtenstein, skal landets BNP-procentdel beregnes i forhold til alle de deltagende staters BNP som fastsat i artikel 3 i associeringsprotokollen med Liechtenstein.

         5.   Tallene i tabellen i stk. 1 skal justeres af parterne i tilfælde af ændring af det samlede referencebeløb i beslutningens artikel 13, stk. 1, eller ændringer i de faktiske årlige bevillinger i forhold til de planlagte bevillinger i tabellen i stk. 1, som besluttes af EF’s budgetmyndighed i henhold til punkt 37 i den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (7) i forbindelse med den flerårige finansielle ramme for Den Europæiske Union for perioden 2007-2013.
   Enhver justering skal stå i forhold til ændringen i det samlede referencebeløb eller i de pågældende årlige bevillinger og skal ske for det eller de budgetår, der berøres af ændringen.
   Med henblik herpå meddeler Kommissionen ved brev de associerede lande justeringerne i størrelsen af deres finansielle bidrag og angiver, hvordan der skal forholdes med hensyn til de relevante betalinger eller tilbagebetalinger.
   6.   Liechtensteins bidrag skal kun omfatte årene fra det i artikel 13, stk. 6, angivne tidspunkt.
   7.   Kommissionen kan anvende indtil 300 000 EUR af de betalinger, der foretages af de associerede lande hvert år, til at finansiere de administrative udgifter til personale eller eksternt personale, som er nødvendigt til at støtte de associerede landes gennemførelse af beslutningen og denne aftale.
   8.   For 2009 og 2010 udarbejder Kommissionen Fællesskabets budgetmæssige forpligtelser for det pågældende budgetår på grundlag af de beløb, som af Kommissionen bevilges til de associerede lande i henhold til beslutningens artikel 14 og 15.
   Artikel 12
   Tavshedspligt
   Alle oplysninger, der er blevet meddelt eller modtaget i medfør af denne aftale, er, uanset i hvilken form de er blevet meddelt eller modtaget, omfattet af tavshedspligt og nyder den samme beskyttelse som den, lignende oplysninger har i henhold til de bestemmelser, der gælder for Fællesskabets institutioner, og til lovgivningen i de associerede lande. Oplysningerne må ikke meddeles til andre end dem, der i fællesskabsinstitutionerne, medlemsstaterne eller de associerede lande i kraft af deres hverv skal have kendskab til dem, eller anvendes til andre formål end til at sikre en effektiv beskyttelse af parternes finansielle interesser.
   Artikel 13
   Ikrafttrædelse
   1.   Generalsekretæren for Rådet for Den Europæiske Union er depositar for denne aftale.
   2.   Fællesskabet, Island, Norge, Schweiz og Liechtenstein godkender denne aftale efter hver deres procedurer.
   3.   For at kunne træde i kraft skal denne aftale godkendes af Fællesskabet og mindst én anden part i aftalen.
   4.   Denne aftale træder i kraft i forhold til en part i aftalen på den første dag i den første måned efter deponeringen af partens godkendelsesinstrument hos depositaren.
   5.   Fællesskabet, Island, Norge og Schweiz anvender denne aftale, undtagen artikel 6, midlertidigt fra dagen efter dens undertegnelse, medmindre forfatningsmæssige krav er til hinder herfor.
   6.   Fællesskabet og Liechtenstein anvender denne aftale midlertidigt fra den dato, hvor bestemmelserne, der er nævnt i artikel 2 i associeringsprotokollen med Liechtenstein, får virkning i henhold til nævnte protokols artikel 10.
   Artikel 14
   Programmering og rapportering
   1.   De associerede lande meddeler Kommissionen, hvilke myndigheder de har udpeget med henblik på gennemførelsen af deres flerårige programmer og de årlige programmer, senest en måned efter undertegnelsen af denne aftale.
   2.   De associerede lande indgiver udkast til deres flerårlige programmer for 2010-2013 til Kommissionen ikke senere end tre måneder efter undertegnelsen af denne aftale.
   3.   De associerede lande indgiver udkast til deres årlige programmer for 2010 til Kommissionen ikke senere end fem måneder efter undertegnelsen af denne aftale.
   4.   De associerede lande indgiver en beskrivelse af de i beslutningens artikel 34, stk. 2, nævnte forvaltnings- og kontrolsystemer senest tre måneder efter undertegnelsen af denne aftale.
   5.   Kommissionen godkender det flerårlige program inden tre måneder efter dets indgivelse og det årlige program for 2010 inden en måned efter dets indgivelse efter procedurerne i beslutningen, når Kommissionen efter proceduren i beslutningens artikel 34 har sikret sig, at de associerede lande har indført forvaltnings- og kontrolsystemer, der er i overensstemmelse med beslutningens artikel 26-32.
   6.   De associerede lande behøver ikke indgive den i beslutningens artikel 52, stk. 2, litra a), nævnte evalueringsrapport.
   Artikel 15
   Gyldighed og opsigelse
   1.   Fællesskabet og de associerede lande kan opsige denne aftale ved at give de øvrige parter meddelelse om deres beslutning. Aftalen ophører med at gælde tre måneder efter meddelelsen. Projekter og aktiviteter, der er i gang ved opsigelsen, skal fortsætte på de i denne aftale fastsatte betingelser. Parterne træffer ved fælles overenskomst bestemmelse om eventuelle andre konsekvenser af opsigelsen.
   2.   For så vidt angår Island og Norge ophører denne aftale, når associeringsaftalen med henholdsvis Norge og Island ophører i medfør af den pågældende aftales artikel 8, stk. 4, artikel 11, stk. 3, eller artikel 16.
   For så vidt angår Schweiz ophører denne aftale, når associeringsaftalen med Schweiz ophører i medfør af den pågældende aftales artikel 7, stk. 4, artikel 10, stk. 3, eller artikel 17.
   For så vidt angår Liechtenstein ophører denne aftale, når associeringsprotokollen med Liechtenstein ophører i medfør af protokollens artikel 5, stk. 4, eller artikel 11, stk. 1 eller 3.
   Artikel 16
   Sprog
   Denne aftale og erklæringerne knyttet hertil udfærdiges i ét originaleksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, islandsk og norsk, idet hver af disse tekster har samme gyldighed.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στις δέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta' Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  EFT L 248 af 16.9.2002, s. 1. Senest ændret ved Rådets forordning (EF) nr. 1525/2007 (EUT L 343 af 27.12.2007, s. 9).

      (2)  EFT L 357 af 31.12.2002, s. 1. Senest ænderet ved forordning (EF, Euratom) nr. 478/2007 (EUT L 111 af 28.4.2007, s. 13).

      (3)  EFT L 292 af 15.11.1996, s. 2.

      (4)  EFT L 136 af 31.5.1999, s. 1.

      (5)  På grundlag af BNP i 2007.
   For 2009 foretages betalingerne på grundlag af faste beløb, der ikke kan revideres ().

      (6)  Indekstallene er rundet op.
   For 2010-2013 skal betalingerne ske på grundlag af indekset i denne tabel, jf. dog stk. 4.

      (7)  EUT C 139 af 14.6.2006, s. 1.
   FÆLLES ERKLÆRING FRA DET EUROPÆISKE FÆLLESSKAB OG LIECHTENSTEIN OM LIECHTENSTEINS DELTAGELSE I FONDEN FOR DE YDRE GRÆNSER I HENHOLD TIL EUROPA-PARLAMENTETS OG RÅDETS BESLUTNING Nr. 574/2007/EF
   DET EUROPÆISKE FÆLLESSKAB OG LIECHTENSTEIN

               —

               som henviser til Liechtensteins geografiske situation, for så vidt at Liechtenstein ikke har ydre grænser og et konsulært netværk, der ville danne grundlag for at udvikle et program til at gennemføre fonden, og

               —

               som anerkender Liechtensteins hensigt om at forfølge formålene med Schengenreglerne og dets solidaritet med de stater, der anvender Schengenreglerne om ydre grænser,
               er enige om, at Liechtenstein kan vælge ikke at deltage i gennemførelsen af fonden, når blot det bidrager finansielt til fonden i henhold til artikel 11 i aftalen mellem Det Europæiske Fællesskab og Republikken Island, Kongeriget Norge, Det Schweiziske Forbund og Fyrstendømmet Liechtenstein om supplerende regler for Fonden for De Ydre Grænser for perioden 2007-2013. Liechtenstein vil således bidrage til fonden, men giver afkald på retten til at modtage midler fra fonden i henhold til artikel 14 og 15 i Europa-Parlamentets og Rådets beslutning nr. 574/2007/EF.

         Skulle Liechtenstein senere ønske at deltage, meddeler det Kommissionen dette i god tid forinden, og der træffes bestemmelse om de nødvendige praktiske foranstaltninger til at sikre anvendelsen af Europa-Parlamentets og Rådets beslutning nr. 574/2007/EF, gennemførelsesreglerne og nærværende aftale, i en brevveksling.
   ERKLÆRING FRA DEN NORSKE REGERING OM DIREKTE EKSIGIBILITET AF BESLUTNINGER TRUFFET AF DET EUROPÆISKE FÆLLESSKABS INSTITUTIONER ANGÅENDE PENGEKRAV, DER ER RETTET TIL VIRKSOMHEDER I NORGE
   De kontraherende parters opmærksomhed henledes på, at Norges nuværende grundlov ikke giver mulighed for direkte eksigibilitet af beslutninger truffet af Det Europæiske Fællesskabs institutioner angående pengekrav, der er rettet til virksomheder i Norge. Norge anerkender, at disse beslutninger fortsat skal rettes direkte til disse virksomheder, og at de skal opfylde deres forpligtelser i overensstemmelse med den nuværende praksis. De nævnte grundlovsmæssige begrænsninger i direkte eksigibilitet af beslutninger truffet af Det Europæiske Fællesskabs institutioner angående pengekrav finder ikke anvendelse på datterselskaber og aktiver på Fællesskabets område, der tilhører virksomheder i Norge. Hvis der opstår vanskeligheder, er Norge rede til at drøfte dem og arbejde på at finde en gensidigt tilfredsstillende løsning.
   ERKLÆRING FRA DET EUROPÆISKE FÆLLESSKAB
   Kommissionen vil holde den situation, der er beskrevet i Norges ensidige erklæring, under stadigt opsyn. Den kan til enhver tid indlede drøftelser med Norge med henblik på at finde tilfredsstillende løsninger på sådanne problemer som måtte opstå.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1. December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: Rådets afgørelse (FUSP) 2017/412 af 7. marts 2017 om ændring af afgørelse 2013/798/FUSP om restriktive foranstaltninger over for Den Centralafrikanske Republik

text:
               9.3.2017

               DA

               Den Europæiske Unions Tidende

               L 63/102

         RÅDETS AFGØRELSE (FUSP) 2017/412
   af 7. marts 2017
   om ændring af afgørelse 2013/798/FUSP om restriktive foranstaltninger over for Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 23. december 2013 vedtog Rådet afgørelse 2013/798/FUSP (1).

               (2)

               Den 27. januar 2017 vedtog De Forenede Nationers Sikkerhedsråd resolution 2339 (2017) (»UNSCR 2339 (2017)«.

               (3)

               UNSCR 2339 (2017) fastsætter visse ændringer af undtagelserne fra våbenembargoen samt af kriterierne for udpegelse vedrørende personer og enheder, der er omfattet af sanktioner.

               (4)

               Der er behov for yderligere handling fra Unionens side for at iværksætte visse foranstaltninger.

               (5)

               Afgørelse 2013/798/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2013/798/FUSP foretages følgende ændringer:

               1)

               Artikel 2 affattes således:
               »Artikel 2
               Artikel 1 finder ikke anvendelse på:

                           a)

                           salg, levering, overførsel eller eksport af våben og materiel i tilknytning hertil og levering af dertil knyttet teknisk bistand eller finansieringsmidler eller finansiel bistand, som udelukkende er bestemt til støtte eller brug for De Forenede Nationers multidimensionelle integrerede stabiliseringsmission i CAR (»Minusca«), Den Afrikanske Unions regionale taskforce (»AU-RTF«) samt EU- missionerne og de franske styrker, der er deployeret i CAR

                           b)

                           salg, levering, overførsel eller eksport af udstyr, der ikke er bestemt til at dræbe, og levering af bistand, herunder operationel og ikkeoperationel træning til CAR's sikkerhedsstyrker, herunder statslige civile retshåndhævende institutioner, som udelukkende er til støtte eller brug for CAR's proces til reform af sikkerhedssektoren, i samarbejde med Minusca, og som på forhånd er anmeldt til den komité, der er oprettet i henhold til punkt 57 i UNSCR 2127 (2013) (»komitéen«)

                           c)

                           salg, levering, overførsel eller eksport af våben og af materiel i tilknytning hertil, der bringes ind i CAR af tchadiske eller sudanske styrker udelukkende til brug for internationale patruljer under den trepartsstyrke, der blev oprettet den 23. maj 2011 i Khartoum af CAR, Tchad og Sudan, med henblik på at øge sikkerheden i de fælles grænseområder, i samarbejde med Minusca, og som på forhånd er godkendt af komitéen

                           d)

                           salg, levering, overførsel eller eksport af militært udstyr, der ikke er bestemt til at dræbe, men som udelukkende er til humanitær brug eller beskyttelsesbrug, og teknisk bistand eller træning i tilknytning hertil, og som på forhånd er godkendt af komitéen

                           e)

                           salg, levering, overførsel eller eksport af beskyttelsesbeklædning, herunder skudsikre veste og militærhjelme, der midlertidigt eksporteres til CAR udelukkende til personlig brug for personel fra De Forende Nationer, personel fra Unionen eller fra dens medlemsstater, repræsentanter for medierne, humanitært hjælpepersonale, ulandsfrivillige og tilknyttet personale

                           f)

                           salg, levering, overførsel eller eksport af håndvåben og andet udstyr i tilknytning hertil, som udelukkende er bestemt til brug for internationale patruljer, der opretholder sikkerheden i reservatet Sangha River Tri-national (STN), som led i indsatsen mod krybskytteri, smugling af elfenben og våben samt andre aktiviteter, der strider mod CAR's nationale lovgivning eller CAR's internationale retlige forpligtelser, og som på forhånd er anmeldt til komitéen

                           g)

                           salg, levering, overførsel eller eksport til CAR's sikkerhedsstyrker, herunder statslige civile retshåndhævende institutioner, af våben og andet udstyr i tilknytning hertil, der er bestemt til at dræbe, og som udelukkende er til støtte eller brug for CAR's proces til reform af sikkerhedssektoren, og som på forhånd er godkendt af komitéen, eller

                           h)

                           andet salg eller anden levering, overførsel eller eksport af våben og materiel i tilknytning hertil eller tilvejebringelse af bistand eller personale, som på forhånd er godkendt af komitéen.«

               2)

               Artikel 2a, stk.1, affattes således:
               »1.   Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er udpeget af komitéen, og som:

                           a)

                           deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller hindrer stabiliserings- og forsoningsprocessen, eller som giver næring til vold

                           b)

                           overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller som direkte eller indirekte har leveret, solgt eller foretaget overførsler til væbnede grupper eller kriminelle netværk i CAR, eller som har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler og finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                           c)

                           er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse

                           d)

                           er involveret i planlægningen, ledelsen eller udførelsen af handlinger, der omfatter seksuel og kønsbestemt vold i CAR

                           e)

                           rekrutterer eller anvender børn i væbnede konflikter i CAR i strid med gældende folkeret

                           f)

                           støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR

                           g)

                           hindrer levering af humanitær bistand til CAR eller hindrer adgang til eller udlevering af humanitær bistand i CAR

                           h)

                           er involveret i at planlægge, lede eller støtte angreb, eller som udfører angreb mod FN-missioner eller international sikkerhedstilstedeværelse, herunderMinusca, EU-missionerne og de franske operationer, der støtter dem

                           i)

                           er ledere af en enhed udpeget af komitéen eller har ydet støtte til, handlet for eller på vegne af eller efter anvisning fra en person eller en enhed udpeget af komitéen eller har ydet støtte til, handlet for eller på vegne af eller efter anvisning fra en enhed, der ejes eller kontrolleres af en person eller enhed udpeget af komitéen,

                     som anført i bilaget til denne afgørelse.«

               3)

               Artikel 2b ændres således:

                           a)

                           stk. 1 affattes således:
                           »1.   Alle pengemidler og økonomiske ressourcer, der ejes eller kontrolleres direkte eller indirekte af de personer og enheder, der er udpeget af komitéen som:

                                       a)

                                       personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller hindrer stabiliserings- og forsoningsprocessen, eller som giver næring til vold

                                       b)

                                       overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller direkte eller indirekte har leveret, solgt eller foretaget overførsler til væbnede grupper eller kriminelle netværk i CAR, eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                                       c)

                                       er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse

                                       d)

                                       er involveret i planlægningen, ledelsen eller udførelsen af handlinger, der involverer seksuel eller kønsbestemt vold i CAR

                                       e)

                                       rekrutterer eller anvender børn i væbnede konflikter i CAR i strid med gældende folkeret

                                       f)

                                       støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR

                                       g)

                                       hindrer levering af humanitær bistand til CAR eller hindrer adgang til eller udlevering af humanitær bistand i CAR

                                       h)

                                       er involveret i at planlægge, lede eller støtte angreb, eller som udfører angreb mod FN-missioner eller international sikkerhedstilstedeværelse, herunder Minusca, EU-missionerne og de franske operationer, der støtter dem

                                       i)

                                       er ledere af en enhed udpeget af komitéen eller har ydet støtte til, handlet for eller på vegne af eller efter anvisning fra en person eller enhed udpeget af komitéen eller har ydet støtte til, handlet for eller på vegne af eller efter anvisning fra en enhed, der ejes eller kontrolleres af en person eller enhed udpeget af komitéen

                                 indefryses«.

                           b)

                           stk. 4 affattes således:
                           »4.   En medlemsstat kan også tillade undtagelser fra de i stk. 1 og 2 omhandlede foranstaltninger med hensyn til pengemidler og økonomiske ressourcer, der:

                                       a)

                                       er nødvendige til afholdelse af ekstraordinære udgifter, forudsat at den pågældende medlemsstat har underrettet og opnået godkendelse fra komitéen

                                       b)

                                       er genstand for en retlig, administrativ eller voldgiftsmæssig afgørelse om tilbageholdelsesret eller en dom, i hvilket fald pengemidlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret inden den 27. januar 2017 og ikke er til fordel for en person eller enhed omhandlet i denne artikel, efter at den pågældende medlemsstat har underrettet komitéen.«

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 7. marts 2017.

            På Rådets vegne

         L. GRECH

            Formand

      (1)  Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (EUT L 352 af 24.12.2013, s. 51).


Avis juridique important

|

31999D0818

1999/818/EF: Rådets afgørelse af 6. december 1999 om beskikkelse af et tysk medlem af Regionsudvalget

EF-Tidende nr. L 318 af 11/12/1999 s. 0019 - 0019

RÅDETS AFGØRELSEaf 6. december 1999om beskikkelse af et tysk medlem af Regionsudvalget(1999/818/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,i betragtning af, at der er blevet en plads ledig som medlem af Regionsudvalget, efter at Josef Hattig er trådt tilbage som tysk medlem, hvilket Rådet blev underrettet om den 9. november 1999;under henvisning til indstillingen fra den tyske regering -TRUFFET FØLGENDE AFGØRELSE:Eneste artikelErik Bettermann beskikkes som medlem af Regionsudvalget som efterfølger for Josef Hattig for den resterende del af mandatperioden, dvs. indtil den 25. januar 2002.Udfærdiget i Bruxelles, den 6. december 1999.På Rådets vegneT. HALONENFormand(1) EFT L 28 af 4.2.1998, s. 19.


title: Kommissionens afgørelse af 16. december 2015 — Udnævnelse af medlemmerne af interessentgruppen i »REFIT-platformen«

text:
               18.12.2015

               DA

               Den Europæiske Unions Tidende

               C 425/8

         KOMMISSIONENS AFGØRELSE
   af 16. december 2015
   Udnævnelse af medlemmerne af interessentgruppen i »REFIT-platformen«
   (2015/C 425/06)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til afgørelse C(2015) 3261 final af 19. maj 2015 om oprettelse af REFIT-platformen, og
   ud fra følgende betragtninger:

               (1)

               I Kommissionens afgørelse (1) (i det følgende benævnt »afgørelsen«) om oprettelse af REFIT-platformen (i det følgende benævnt »platformen«) fastsættes det, at platformen har mandat til i) at anmode om og indsamle forslag fra alle tilgængelige kilder om nedbringelse af de reguleringsmæssige og administrative byrder, der er forbundet med EU-lovgivningen og gennemførelsen heraf i medlemsstaterne, ii) vurdere fordelene ved de indsamlede forslag for så vidt angår deres potentiale til at nedbringe de reguleringsmæssige og administrative byrder uden at bringe gennemførelsen af målene i lovgivningen i fare og i givet fald fremsætte supplerende bemærkninger til forslagene, iii) fremsende de forslag, som det vurderes fortjener mest opmærksomhed, og eventuelle supplerende bemærkninger til de berørte tjenestegrene i Kommissionen, eller i givet fald til den berørte medlemsstat for at høre dens kommentarer, og iv) svare alle, der fremsætter et forslag, og offentliggøre alle indkomne forslag og de supplerende bemærkninger og kommentarer, den modtager fra Kommissionens tjenestegrene eller den berørte medlemsstat.

               (2)

               I afgørelsen fastsættes det, at platformen er sammensat af en regeringsgruppe og en interessentgruppe, og at medlemmerne af interessentgruppen består af op til 20 eksperter, hvoraf to repræsenterer Det Europæiske Økonomiske og Sociale Udvalg og Regionsudvalget, mens resten repræsenterer erhvervslivet, herunder små og mellemstore virksomheder, arbejdsmarkedets parter og civilsamfundsorganisationer, der har direkte erfaring med anvendelsen af EU-lovgivningen. Eksperterne i interessentgruppen udnævnes personligt eller til at repræsentere interesser, der er fælles for en række interessenter.

               (3)

               I afgørelsen fastsættes det desuden, at Kommissionen på forslag af Kommissionens første næstformand udnævner medlemmerne af interessentgruppen blandt de ansøgere, der har reageret på indkaldelsen af interessetilkendegivelser, og som har direkte erfaring med anvendelsen af EU-lovgivningen. Udnævnelserne skal så vidt muligt sikre en afbalanceret repræsentation af forskellige sektorer, interesser og regioner i Unionen samt en ligelig kønsfordeling. Medlemmernes mandat løber frem til den 31. oktober 2019.

               (4)

               Alle indkomne ansøgninger, der opfylder ovennævnte kriterier, er blevet nøje undersøgt.

               (5)

               Hvis et medlem af interessentgruppen ophører med at være medlem i platformens mandatperiode, bør Kommissionens første næstformand have beføjelse til at udnævne en stedfortræder på grundlag af de kriterier, der er fastsat i afgørelsen om oprettelse af platformen, for at undgå, at der opstår forsinkelser med at få udnævnt stedfortrædere i interessentgruppen eller ubalance sammensætningen af medlemmer —

         VEDTAGET DENNE AFGØRELSE:
   Artikel 1
   1.   Medlemmerne af interessentgruppen i REFIT-platformen er opført i alfabetisk orden i bilaget til denne afgørelse.
   2.   Hvis et medlem af interessentgruppen i platformens mandatperiode ophører med at være medlem, kan Kommissionens første næstformand udnævne en stedfortræder fra den oprindelige liste over kandidater, der har reageret på indkaldelsen af interessetilkendegivelser om medlemskab af interessentgruppen.
   Artikel 2
   Denne afgørelse anvendes indtil den 31. oktober 2019.

      Udfærdiget i Bruxelles, den 16. december 2015.

            På Kommissionens vegne

         Jean-Claude JUNCKER

            Formand

      (1)  C(2015) 3261 final.

      BILAG

         Udnævnte medlemmer

      Medlemmerne af interessentgruppen i REFIT-platformen er opført i alfabetisk orden med angivelse af, hvorvidt de er udnævnt personligt eller med henblik på at repræsentere interesser, der er fælles for en række interessenter.

                  Navn

                  Nationalitet

                  Repræsenterer interesser, der er fælles for en række interessenter

                  Nuværende arbejdsgiver

                  Alanko, Risto

                  FI

                  JA

                  Sammenslutningen af finske teknologiindustrier (The Federation of Finnish Technology Industries)

                  Baussand, Pierre

                  FR

                  JA

                  Social Platform AISBL

                  Beekmans-Pols, Fenna

                  NL

                  NEJ

                  Europa Decentraal

                  Christensen, Geert Laaier

                  DK

                  JA

                  Dansk Erhverv

                  Clarke, Mike

                  UK

                  JA

                  Royal Society of Bird Protection (RSPB)

                  Hanula-Bobbitt, Katarzyna

                  PL

                  JA

                  Finance Watch

                  Hedström, Jens

                  SE

                  JA

                  Den Europæiske Arbejdsgiverorganisation (BusinessEurope)

                  Kavrakova, Assya

                  BG

                  JA

                  European Citizen Action Service (ECAS)

                  Krivošík, Juraj

                  SK

                  NEJ

                  SEVEn, the »Energy Efficiency Center«

                  Lasiauskas, Linas

                  LT

                  NEJ

                  Lithuanian Apparel and Textile Industry Association

                  Loosen, Peter

                  DE

                  JA

                  Bund für Lebensmittelrecht und Lebensmittelkunde e.V. (national sammenslutning)

                  Naslin, Jean

                  FR

                  JA

                  European Banking Industry Committee (EBIC)

                  Pachl, Ursula

                  AT

                  JA

                  Den Europæiske Forbrugerorganisation (BEUC)

                  Roenne Moeller, Heidi

                  DK

                  JA

                  Den Europæiske Faglige Samarbejdsorganisation (EFS)

                  Ronzitti, Valeria

                  IT

                  JA

                  De Offentlige Arbejdsgiveres Europæiske Organisation (CEEP)

                  Santiago Cid, María Elena

                  ES

                  JA

                  Den Europæiske Standardiseringsorganisation (CEN) og Den Europæiske Komité for Elektroteknisk Standardisering (CENELEC)

                  Stoczkiewicz, Magdalena

                  PL

                  JA

                  Friends of the Earth Europe

                  van Straalen, Michaël Angelo

                  NL

                  JA

                  Koninklijke Vereniging MKB

         Reserveliste

      Hvis et medlem af interessentgruppen i platformens mandatperiode ophører med at være medlem, kan Kommissionens første næstformand udnævne en stedfortræder fra den oprindelige liste over kandidater, der har reageret på indkaldelsen af interessetilkendegivelser om medlemskab af interessentgruppen.


title: 76/602/EKSF: Kommissionens beslutning af 20. maj 1976 om at tillade aftalen mellem ståldistributionsvirksomhederne C. Walker & Sons Ltd., J. Champion S.A. og N.V.A. Lommaert om fælles indkøb af valsede færdigvarer

text:
Nr. L 198/6                             De Europæiske Fællesskabers Tidende                                          23 . 7 . 76
                                                            II
                                  (Restakter hvis offentliggørelse ikke er obligatorisk)
                                              KOMMISSION
                                          KOMMISSIONENS BESLUTNING
                                                     af 20. maj 1976
              om at tillade aftalen mellem ståldistributionsvirksomhederne C. Walker & Sons Ltd,
                  J. Champion S.A. og N.V.A. Lommaert om fælles indkøb af valsede færdigvarer
                           (Den engelske, den franske og den tyske tekst er de eneste autentiske)
                                                      (76/602/EKSF)
KOMMISSIONEN FOR DE EUROPÆISKE                                   Walker er efter beslutning nr. 24/54 i stand til at
FÆLLESSKABER HAR —                                               kontrollere følgende handelsvirksomheder :
under henvisning til traktaten om oprettelse af Det
europæiske      Kul-     og    Stålfællesskab,     særlig                    Virksomheder                    Beliggende i
artikel 65 ,
                                                                 C. Walker & Sons (Irland) Ltd      Det  forenede    Kongerige
under henvisning til ansøgning af 21 . november 1974             Padley Stainless Steels Ltd        Det  forenede    Kongerige
fra de nævnte virksomheder, og                                   Mersey Steels Ltd                  Det  forenede    Kongerige
                                                                 Martin Hall Ltd                    Det  forenede    Kongerige
ud fra følgende betragtninger:                                   Martin Hall Steel Tubes Ltd        Det  forenede    Kongerige
                                                                 Martin Hall (London) Ltd           Det  forenede    Kongerige
                             I                                   Harrowmills Ltd                    Det  forenede    Kongerige
                                                                 Slough Tubes Ltd                   Det  forenede    Kongerige
Ståldistributionsvirksomhederne :                                Dublin Steel Stockholders Ltd      Irland
                                                                 Shamrock Steel Services Ltd        Irland ;
C. Walker & Sons Ltd, Blackburn, Det forenede
Kongerige (Walker), Ets Métallurgiques J. Champion
S. A. Nanterre, Frankrig ( Champion ), N. V. Algemene
Handelsmaatschappij A. Lommaert, Schoten, Belgien
( Lommaert ),
                                                                 disse virksomheder danner Walker-koncernen, hvis
                                                                 konsoliderede        omsætning       i      1974         androg
der falder ind under definitionen af en virksomhed               £ 41 418 627;
i traktatens artikel 80, har den 21 . november 1974
i overensstemmelse med traktatens artikel 65 , stk. 2,
ansøgt Kommissionen for De europæiske Fælles
skaber om at tillade et indbyrdes samarbejde ved                Champion er et fransk aktieselskab med en kapital
rørende indkøb af jern- og stålprodukter ;                       på 12 millioner ffr.; dets formål er engros-handel med
                                                                 enhver form for jern- og stålvarer; kapitalen er for
Walker er en britisk grossist i jern- og stålvarer med           98 % 's    vedkommende       i   medlemmer       af   familien
 en kapital på £ 350 000, der helt og holdent befinder           Champions besiddelse; virksomhedens omsætning
 sig i medlemmer af familien Walkers besiddelse ;                 androg i 1974 ffr. 311 058 000 ;
 ---pagebreak--- 23 . 7 . 76                              De Europæiske Fællesskabers Tidende                                Nr. L 198/7
Lommaert, et belgisk aktieselskab ; der driver engros       virksomhederne bevarer fuldstændig frihed med hen
handel med jern- og stålvarer, har en kapital på             syn til :
35 000 000 bfr., der helt og holdent er i medlemmer
af familien Lommaerts besiddelse :                            — fastsættelsen af deres salgspriser,
                                                              — valget af deres afsætningsmarkeder,
Lommaert er i stand til direkte eller indirekte at            — deres vareudvalg,
kontrollere følgende stålhandelsvirksomheder:
                                                              — deres kundevalg,
               Virksomheder                Beliggende i       — beskaffenheden af deres kundeservice,
                                                              — den tekniske udvikling af deres bedrift,
A. Lommaert N. V. Algemene
Handelsmaatschappij, Lanaken
                                                              — udvidelsen af deres virksomhed,
                                   Belgien
Anciens Etablissements Leduc                                  — fastlæggelsen af deres investeringsplaner;
 S.A., Liège                       Belgien
B.V. Ijzerhandel v/h
 A. Lommaert, Born                 Nederlandene               denne aftale er indgået for et tidsrum af 5 år, regnet
                                                              fra den 1 . januar 1975, og kan forlænges med en
 B.V. Ijzerhandel v/h                                         stemmig tilslutning          fra     de tre kontraherende
 A. Lommaert, Haag                 Nederlandene
                                                              selskaber;
 H. Houtappel B.V., Maastricht      Nederlandene
 Eisen- und Stahlgroßhandel
 Dr. Ing. A. Schneider GmbH,        Forbundsrepublikken
 Heidelberg                         Tyskland                                                   II
 Eisen- und Stahlgroßhandel
 Dr. Ing. A. Schneider GmbH,        Forbundsrepublikken
 Düsseldorf                         Tyskland                  den forelagte aftale begrænser den normale konkur
                                                              rence, fordi de deltagende virksomheder ved deres
                                                              fælles indkøb af valsede færdigvarer og viderefor
                                                              arbejdede varer af stål til deres lagre opnår identiske
                                                              og mere fordelagtige pris- og leveringsbetingelser end
 disse virksomheder         danner Lommaert-koncernen,        dem, de ville have opnået ved indkøb hver for sig;
 hvis konsoliderede omsætning i 1974 androg bfr.
 2 978 313 000;
                                                              på lignende måde fordrejer den pågældende aftale
                                                              den normale konkurrence, eftersom de nævnte virk
                                                              somheder gennemfører en regelmæssig udveksling af
 disse virksomheder indgik den 1 . januar 1975 en             oplysninger af handelsmæssig, teknisk, finansiel og
 samarbejdsaftale, som i alt væsentligt går ud på, at:         administrativ karakter og især en udveksling af resul
                                                              taterne af markedsanalyser, af statistik og konjunk
 — deltagerne i fællesskab foretager deres indkøb af           turanalyser, af administrativ information og know
      valsede færdigvarer og videreforarbejdede varer af      how, af teknisk know-how, samt af oplysninger og
      stål, efter at den fornødne organisation til dette       resultater på forskningens og produktudviklingens
      formål er blevet opbygget,                               område ;
 — de gennemfører en regelmæssig udveksling af
      oplysninger af handelsmæssig, teknisk, finansiel         selv om disse sidste samarbejdsforanstaltninger, taget
       og administrativ karakter, især:                        hver for sig, ikke efter meddelelsen vedrørende af
                                                               taler, vedtagelser og samordnet praksis angående
      — markedsanalyser,                                       samarbejde mellem virksomheder (*) påvirker kon
                                                               kurrencen og dermed ikke skulle falde ind under
      — statistik og konjunkturanalyser,                       bestemmelserne i artikel 65 , stk. 1 , så medfører deres
      — administrativ information og know-how,                 samlede virkning et mere omfattende samarbejde
                                                               mellem de deltagende virksomheder og således, hvil
      — teknisk know-how samt oplysninger og resul            ket går ud over rammerne for deres fælles indkøb, en
            tater på forskningens og produktudviklingens
            område ;
  — de fremmer så vidt muligt udveksling af personale          0) EFT nr. C 75 af 29. 7. 1968, s. 3, berigtiget ved EFT
       og gennemførelse af fælles reklame;                         nr. C 84 af 28 . 8 . 1968, s. 14.
 ---pagebreak---  Nr. L 198 /8                             De Europæiske Fællesskabers Tidende                                  23 . 7. 76
 større samordning af deres virksomhed, der vil føre          de deltagende forhandleres fælles indkøb giver dem
 til en harmonisering af deres optræden som                   mulighed for:
 udbydere ;
                                                              — at samle ordrerne på jern og stålvarer til deres
                                                                  lagre på en sådan måde, at de undgår prisfor
 følgelig falder denne aftale, hvis formål er at stille           højelser på grund af små mængder og, opnår
 de deltagende virksomheder i en betydeligt stærkere               mængderabatter,
 stilling over for deres leverandører og i en betydelig
 gunstigere konkurrencemæssig stilling på markedet            — at forbedre deres forsyninger betydeligt samt at
 end den, der ville følge af deres kapacitet som enkelt          råde over et udvidet vareudvalg takket være ad
 virksomheder og af den normale konkurrence, ind                  gangen til deres respektive traditionelle leveran
 under det principielle forbud i traktatens artikel 65,           dører,
stk. 1 ;
                                                              — at sikre en løbende og hurtigere forsyning med
                                                                  varer fra et andet Fællesskabsland,
                                                              — at rationalisere indkøbsvirksomheden og således
                              III                                 nedsætte omkostningerne med henblik på at
                                                                  forøge deres effektivitet og konkurrencedygtig
                                                                  heden på et udvidet marked ;
 ifølge artikel 65 , stk. 2, kan aftaler om specialisering
og aftaler om fælles indkøb eller salg tillades for så
vidt angår bestemte produkter, dersom Kommis                 under disse omstændigheder vil Walkers, Champions
sionen finder, at de opfylder alle de opstillede              og Lommaerts fælles indkøb bidrage til en mærkbar
 betingelser;                                                 forbedring af fordelingen af jern- og stålvarer ;
                                                              de nævnte virkninger kan ikke opnås i samme om
den forelagte aftale kan således tillades på grundlag         fang ved indkøb af jern- og stålvarer, foretaget
 af artikel 65 , stk. 2, for så vidt den bidrager til en      enkeltvis af hver af de deltagende virksomheder ; de
mærkbar forbedring af produktionen eller fordelingen          nævnte aftaler indeholder i øvrigt ikke nogen ind
 og er væsentlig for at opnå disse virkninger uden at         skrænkninger hvad angår prisfastsættelse, kundevalg
være af mere restriktiv karakter, end dens formål             eller valg af afsætningsmuligheder, fremtidig
kræver; den må desuden ikke kunne sætte de på                udvidelse af virksomhed og investeringsplaner, i
gældende virksomheder i stand til at bestemme pri            hvilke henseender hver af virksomhederne bevarer
 serne på det fælles marked for en væsentlig del af de        sin fuldstændige beslutningsfrihed ; det kan derfor
pågældende produkter eller til at holde dem uden for          fastslås, at den pågældende aftale ikke har en mere
en egentlig konkurrence fra andre virksomheder på             restriktiv karakter, end dens formål kræver ;
det fælles marked;
                                                              aftalerne opfylder følgelig de betingelser, som er
                                                              opstillet i artikel 65 , stk. 2, litra a) og b);
                              IV
Walker, Champion og Lommaert udøver samme                                                    V
distributionsvirksomhed for stålvarers vedkommende
og henvender sig i almindelighed til små og mellem
store forbrugere inden for en radius af 80 til 100 km
fra virksomhedernes lagre, og for hvem den nære               for at bedømme deltagernes stilling på markedet bør
beliggenhed af og den direkte forbindelse med for            der tages hensyn til de særlige vilkår for den handel
handleren er en fordel ;                                      ab lager, som er underkastet geografiske begrænsnin
                                                              ger som følge af lagrenes beliggenhed ; de deltagende
                                                              virksomheder har deres hjemsted og hovedlagre i tre
deltagerne har således i kraft af den geografiske             forskellige af Fællesskabets medlemslande ; der er der
beliggenhed af deres og deres datterselskabers lagre          for ikke grund til at søge efter et fælles » relevant
mulighed for at betjene brugerne i Benelux, i Irland,         marked «; hver enkelt deltagers stilling på det
i Det forenede Kongerige, i den nordlige halvdel af           marked, der dækkes af hans lagre, bør i stedet
Frankrig og i en del af Tyskland ;                            betragtes særskilt ;
 ---pagebreak--- 23 . 7. 76                                 De Europæiske Fællesskabers Tidende                            Nr. L 198 /9
                                                               VEDTAGET FØLGENDE BESLUTNING :
Walkers andel på det britiske forhandlermarked kan
anslås til 5 % i 1974; Champion besad ca, 4 % af det
franske marked og Lommaert 6 % af de samlede
belgiske og nederlandske markeder i samme tidsrum ;                                    Artikel 1
der er således tale om mellemstore virksomheder;
hver af dem konkurrerer på sit marked ikke blot med
talrige lokale eller regionale jernhandlere, men lige         Aftalen af 1 . januar 1975 mellem følgende distru
ledes med forhandlere, der kontrolleres af produ
                                                               butionsvirksomheder for jern- og stålvarer :
centerne, af hvilke en del besidder tre til fire gange
så store markedsandele ;                                       C. Walker & Sons Ltd, Blackburn, Det forenede
                                                               Kongerige, Ets Métallurgiques J. Champion S.A.,
                                                               Nanterre, Frankrig, N.V. Algemene Handelsmaat
det fremgår af ovenstående, at den forelagte aftale
                                                               schappij A. Lommaert, Schoten, Belgien,
ikke kan sætte de pågældende virksomheder i stand
til at bestemme priserne på det fælles marked for en
væsentlig del af jern- og stålvarer, til at kontrollere        om fælles indkøb af jern- og stålvarer til deres lagre
                                                               tillades .
eller indskrænke produktionen eller afsætningsmulig
hederne heraf, eller til at holde disse produkter uden
for en egentlig konkurrence fra andre virksomheder
på det fælles marked ; aftalen opfylder således betin                                 Artikel 2
gelserne i traktatens artikel 65 , stk. 2, litra c);
                                                               De deltagende virksomheder skal straks underrette
                            VI                                 Kommissionen om enhver ændring i, tilføjelse til eller
                                                               forlængelse af den pågældende aftale ; disse vil først
                                                               kunne gennemføres, efter at Kommissionen har fast
Kommissionen skal påse, at alle de foranstaltninger,           slået, at de er i overensstemmelse med den tilladelse,
som træffes af de deltagende virksomheder på grund
                                                               der gives ved denne beslutning, eller efter at Kom
lag af den aftale om fælles indkøb, som har været
                                                               missionen har tilladt dem i medfør af artikel 65 ,
forelagt den, er i overensstemmelse med den til               stk. 2.
ladelse, der gives ved denne beslutning, og med
traktatens bestemmelser;
                                                                                Artikel 3
med dette formål for øje skal Walker, Champion og
Lommaert forpligte sig til straks at underrette Kom
missionen om enhver ændring i, tilføjelse til og for          Denne beslutning er rettet til de virksomheder, som
længelse af den pågældende aftale ; disse vil først            er nævnt i artikel 1 .
kunne gennemføres, efter at Kommissionen har er
klæret dem for tilladelige, eller i givet fald efter at
Kommissionen har tilladt dem i medfør af traktatens            Udfærdiget i Bruxelles, den 20. maj 1976 .
artikel 65, stk. 2 ;
                                                                                På Kommissionens vegne
den aftale, der er forelagt Kommissionen til god                                               A. BORSCHETTE
kendelse, er i overensstemmelse med artikel 65 , stk. 2,
og med traktatens øvrige bestemmelser —                                                    Medlem af Kommissionen


title: Rådets afgørelse (EU) 2016/1670 af 12. september 2016 om beskikkelse af et medlem af og to suppleanter til Regionsudvalget efter indstilling fra Den Italienske Republik

text:
               16.9.2016

               DA

               Den Europæiske Unions Tidende

               L 249/37

         RÅDETS AFGØRELSE (EU) 2016/1670
   af 12. september 2016
   om beskikkelse af et medlem af og to suppleanter til Regionsudvalget efter indstilling fra Den Italienske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 16. december 2015 trådte Andrea BALLARÈ i stedet for Antonio DECARO som suppleant, jf. Rådets afgørelse (EU) 2015/2361 (4).

               (2)

               Der er blevet en plads ledig som medlem af Regionsudvalget efter udløbet af det mandat, på grundlag af hvilket Piero FASSINO (Sindaco del Comune di Torino) blev indstillet.

               (3)

               Der er blevet en plads ledig som suppleant til Regionsudvalget efter udløbet af det mandat, på grundlag af hvilket Andrea BALLARÈ (Sindaco di Novara) blev indstillet.

               (4)

               Der er blevet en plads ledig som suppleant til Regionsudvalget, efter at Francesca BALZANIs mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes herved til Regionsudvalget for den resterende del af mandatperioden, dvs. indtil den 25. januar 2020:

               a)

               som medlem:

                           —

                           Piero FASSINO (Consigliere del Comune di Torino (TO)) (ændret mandat)

                     og

               b)

               som suppleanter:

                           —

                           Andrea BALLARÈ (Consigliere del Comune di Novara (NO)) (ændret mandat)

                           —

                           Guido MILANA (Consigliere del Comune di Olevano Romano (RM)).

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 12. september 2016.

            På Rådets vegne

         M. LAJČÁK

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).

      (4)  Rådets afgørelse (EU) 2015/2361 af 16. december 2015 om beskikkelse af et italiensk medlem af og en italiensk suppleant til Regionsudvalget (EUT L 331 af 17.12.2015, s. 29).


title: 2005/419/Euratom:Kommissionens afgørelse af 27. november 2002 om indgåelse af en samarbejdsaftale mellem Det Europæiske Atomenergifællesskab og Republikken Kasakhstan på området kontrolleret termonuklear fusion (meddelt under nummer K(2002) 4572)

text:
               7.6.2005

               DA

               Den Europæiske Unions Tidende

               L 143/27

      KOMMISSIONENS AFGØRELSE

   af 27. november 2002
   om indgåelse af en samarbejdsaftale mellem Det Europæiske Atomenergifællesskab og Republikken Kasakhstan på området kontrolleret termonuklear fusion
   (meddelt under nummer K(2002) 4572)
   (2005/419/Euratom)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til Rådets godkendelse (1), og
   ud fra følgende betragtning:
   Aftalen mellem Det Europæiske Atomenergifællesskab og republikken Kasakhstans regering på området termonuklear fusion bør indgås —
   TRUFFET FØLGENDE AFGØRELSE:
   Artikel 1
   Aftalen mellem Det Europæiske Atomenergifællesskab og Republikken Kasakhstans regering på området kontrolleret termonuklear fusion indgås hermed på Det Europæiske Atomenergifællesskabs vegne.
   Teksten til aftalen er knyttet til denne afgørelse.
   Artikel 2
   Kommissæren for forskning eller dennes befuldmægtigede repræsentant bemyndiges til at underskrive aftalen på Det Europæiske Atomenergifællesskabs vegne med bindende virkning for Det Europæiske Atomenergifællesskab.

      Udfærdiget i Bruxelles, den 27. november 2002.

            På Kommissionens vegne

         Philippe BUSQUIN

            Medlem af Kommissionen

      (1)  12188/01 (press 333) af 27.9.2001.

         AFTALE

      om samarbejde mellem Republikken Kasakhstans regering og Det Europæiske Atomenergifællesskab inden for kontrolleret nuklear fusion
      REPUBLIKKEN KASAKHSTANS REGERING, i det følgende benævnt »Kasakhstan«,
      på den ene side, og
      DET EUROPÆISKE ATOMENERGIFÆLLESSKAB, i det følgende benævnt »Fællesskabet«,
      på den anden side,
      som begge i det følgende også efter omstændighederne benævnes »parten« eller »parterne«,
      SOM MINDER OM, at aftalen om partnerskab og samarbejde blev undertegnet den 23. januar 1995 af De Europæiske Fællesskaber og deres medlemsstater og Kasakhstan,
      SOM NÆRER ØNSKE OM at fremme bestræbelserne på at gøre fusionsenergi til en potentiel, miljømæssigt acceptabel, økonomisk konkurrencedygtig og praktisk taget ubegrænset energikilde,
      SOM BEMÆRKER, at Fællesskabets fusionsprogram er et bredt anlagt og omfattende program baseret på torusbaseret magnetisk indeslutning,
      SOM BEMÆRKER, at Kasakhstans fusionsprogram er et fokuseret program, der er koncentreret om de særlige stærke sider ved fusionsvidenskab og -teknologi i Kasakhstan,
      SOM ERKENDER, at der kan opnås gensidige fordele ved at etablere snævrere forbindelser mellem parternes videnskabsfolk, der arbejder inden for kontrolleret nuklear fusion,
      SOM ER BESLUTTEDE PÅ at styrke samarbejdet mellem parterne inden for kontrolleret nuklear fusion ved hjælp af regelmæssige drøftelser,
      ER BLEVET ENIGE OM FØLGENDE:
      Artikel 1
      Målet med aftalen er til gensidig fordel at opretholde og intensivere samarbejdet mellem parterne på de områder, der er dækket af deres respektive fusionsprogrammer, for at styrke den videnskabelige forståelse og teknologiske formåen, der ligger til grund for et fusionsenergisystem.
      Artikel 2
      Samarbejdet i henhold til denne aftale kan finde sted på følgende områder:

                  a)

                  eksperimentelle og teoretiske undersøgelser af plasmaindeslutning, plasmatransport, plasmaopvarmning og plasmastrømdrivning (herunder udvikling af relaterede RF-systemer) og diagnostik i magnetiske maskiner

                  b)

                  fusionsteknologi

                  c)

                  anvendt plasmafysik

                  d)

                  programpolitikker og -planer og

                  e)

                  andre områder, som måtte blive aftalt.

            Artikel 3
      Samarbejdet på de områder, der er nævnt i artikel 2, kan omfatte følgende aktiviteter:

                  a)

                  udveksling og tilvejebringelse af information

                  b)

                  udveksling og tilvejebringelse af personale

                  c)

                  forskellige former for møder

                  d)

                  udveksling og tilvejebringelse af prøver, instrumenter og apparater til eksperimental- og evalueringsformål

                  e)

                  afbalanceret deltagelse i fælles undersøgelser og aktiviteter

                  f)

                  deltagelse i hver af parternes bidrag til fusionsprogrammer eller projekter, der indbefatter tredjeparter, og med forbehold af samtykke fra sådanne tredjeparter, hvis det er nødvendigt, og

                  g)

                  andre aktiviteter efter nærmere aftale.

            Artikel 4
      1.   Der indgås i fornødent omfang gennemførelsesarrangementer om specifikke samarbejdsaktioner mellem:

                  Fællesskabet eller en organisation, der er associeret med Fællesskabet inden for rammerne af Fællesskabets fusionsprogram, og som er udpeget af Fællesskabet til dette formål,

                  Republikken Kasakhstans regering, hvis udøvende organ til dette formål er Republikken Kasakhstans ministerium for energi og naturforekomster eller enhver anden organisation, som er udpeget af Republikken Kasakhstan til dette formål.

            2.   Parterne aftaler efter fælles overenskomst de særlige vilkår og betingelser, der er nødvendige for at gennemføre de aktiviteter, der er opført i artikel 3, herunder:

                  a)

                  nærmere detaljer, procedurer og finansieringsbestemmelser for individuelle samarbejdsaktiviteter

                  b)

                  overdragelse af ansvaret for den operationelle ledelse af den pågældende aktivitet til en enkelt organisation eller gennemførelsesansvarlig

                  c)

                  detaljerede bestemmelser om oplysningsvirksomhed og behandling af intellektuel ejendomsret.

            3.   Hver part skal i henhold til denne aftale efter omstændighederne koordinere sine aktiviteter med andre internationale aktiviteter med relation til forskning og udvikling inden for kontrolleret nuklear fusion, som den anden part deltager i, så antallet af overlapninger mindskes.
      Artikel 5
      1.   Partnere nedsætter et koordineringsudvalg til at koordinere og føre tilsyn med gennemførelsen af denne aftale. Hver af parterne udpeger et lige stort antal medlemmer til koordineringsudvalget og udnævner et af sine udpegede medlemmer til formand for delegationen. Koordineringsudvalget mødes en gang om året, skiftevis i Fællesskabet og Kasakhstan, eller på et hvilket som helst andet tidspunkt eller sted efter aftale. Formanden for delegationen hos den modtagende part har formandskabet for mødet.
      2.   Koordineringsudvalgets funktioner omfatter:

                  a)

                  vurdering af status for samarbejdet i henhold til denne aftale

                  b)

                  fastlæggelse af de specifikke opgaver, der skal udføres på de områder, der er nævnt i artikel 2 i denne aftale, dog således at parterne kan træffe selvstændige beslutninger om deres respektive programmer.

            3.   Alle koordineringsudvalgets afgørelser træffes ved enstemmighed.
      4.   For perioderne mellem møderne i koordineringsudvalget udpeger hver part en eksekutivsekretær, der handler på partens vegne i alle spørgsmål vedrørende samarbejdet i henhold til denne aftale. Eksekutivsekretæren er ansvarlig for den daglige ledelse i forbindelse med dette samarbejde.
      Artikel 6
      Alle omkostninger i forbindelse med samarbejdet afholdes af den part, der pådrager sig dem, medmindre det specifikt aftales skriftligt mellem gennemførelsesorganerne.
      Artikel 7
      Anvendelse og udbredelse af oplysninger og intellektuelle ejendomsrettigheder, herunder industrielle ejendomsrettigheder, patenter og ophavsret i forbindelse med samarbejdsaktiviteterne i henhold til denne aftale, skal være i overensstemmelse med bilagene, som udgør en integrerende del af denne aftale.
      Artikel 8
      Intet i denne aftale skal være til hinder for nuværende eller fremtidige samarbejdsaftaler mellem parterne.
      Artikel 9
      1.   Parternes indsats i henhold til denne aftale er afhængig af de bevilgede midler.
      2.   Samarbejdet i henhold til denne aftale finder sted i overensstemmelse med gældende love og bestemmelser.
      3.   Hver af parterne bestræber sig inden for rammerne af gældende love og administrative bestemmelser på bedst muligt at lette opfyldelsen af formaliteterne i forbindelse med personers bevægelighed, overdragelse af materialer og udstyr og valutaoverførsler, som er nødvendige for samarbejdets forløb.
      4.   Kompensation for skader, der påføres under gennemførelsen af denne aftale, skal finde sted i overensstemmelse med gældende love og bestemmelser.
      Artikel 10
      Parterne bestræber sig på at behandle alle spørgsmål vedrørende denne aftale under konsultationer mellem parterne under hensyntagen til gældende love og administrative bestemmelser.
      Artikel 11
      1.   Denne aftale træder i kraft på det tidspunkt (1), som parterne ved diplomatiske noter fastsætter for dens ikrafttræden, og den forbliver i kraft i en indledende periode på 10 år.
      2.   Derefter videreføres den stiltiende for fem år ad gangen, medmindre en af parterne med et skriftligt varsel på seks måneder forud for aftalens udløb anmoder om, at den bringes til ophør eller genforhandles.
      3.   Hvis denne aftale bringes til ophør eller genforhandles, forbliver den i kraft i sin tidligere form mht. samarbejdsaktiviteter, der er igangsat forud for anmodningen om, at den bringes til ophør eller genforhandles, og mht. gennemførelsesarrangementer som omtalt i artikel 4, og dette gælder, indtil disse aktiviteter og arrangementer er afsluttet.
      4.   Denne aftales ophør berører ikke forpligtelserne og rettighederne i henhold til artikel 7.
      Artikel 12
      Denne aftale gælder, for så vidt angår Fællesskabet, for de områder, hvor traktaten om oprettelse af Det Europæiske Atomenergifællesskab finder anvendelse, og for områderne til de lande, der deltager i Fællesskabets fusionsprogram som fuldt associerede tredjelande.
      Artikel 13
      Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk, kasakhisk og russisk, idet hver af disse tekster har samme gyldighed.

         Udfærdiget i Bruxelles, den 29. november 2002.

               For Det Europæiske Atomenergifællesskab

            Philippe BUSQUIN

               For regeringen for Republikken Kasakhstan

            Akhmetzhan S. YESSIMOV

         (1)  13.4.2004.

         BILAG I
         Vejledende principper for fordeling af intellektuelle ejendomsrettigheder (1), der opstår ved fælles forskning på grundlag af aftalen om samarbejde inden for kontrolleret nuklear fusion
         I.   EJENDOMSRET, FORDELING OG UDØVELSE AF RETTIGHEDER

                     1.

                     Al forskning, som udføres i medfør af denne aftale, er »fælles forskning«. Parterne udarbejder sammen fælles teknologiforvaltningsplaner (TFP'er) (2) med hensyn til ejendomsret til og benyttelse, herunder offentliggørelse, af viden og intellektuel ejendom, som opstår ved fælles forskning. Disse planer skal godkendes af parterne før indgåelsen af nogen specifikke FoU-samarbejdskontrakter, som de vedrører. TFP'erne udarbejdes under hensyntagen til målene for den fælles forskning, deltagernes forholdsmæssige bidrag, fordele og ulemper ved rettigheder for bestemte territorier eller anvendelsesfelter, forpligtelser efter gældende lov og andre faktorer, som deltagerne anser for relevante. Rettigheder og forpligtelser vedrørende forskning frembragt af gæsteforskere med hensyn til intellektuel ejendom omfattes også af de fælles teknologiforvaltningsplaner.

                     2.

                     Viden eller intellektuel ejendom, som opstår ved fælles forskning, og som ikke er omfattet af teknologiforvaltningsplanen, fordeles med parternes godkendelse i overensstemmelse med teknologiforvaltningsplanens principper. I tilfælde af uenighed ejes sådan viden eller intellektuel ejendom i fællesskab af alle deltagerne i den fælles forskningsgruppe, der har frembragt den pågældende viden eller intellektuelle ejendom. Enhver deltager, for hvem denne bestemmelse gælder, har ret til at udnytte den pågældende viden eller intellektuelle ejendom forretningsmæssigt uden geografiske begrænsninger.

                     3.

                     Hver part påser, at den anden part og dennes deltagere kan få de rettigheder til intellektuel ejendom, som tildeles dem i overensstemmelse med disse principper.

                     4.

                     Hver part drager omsorg for, at konkurrencen opretholdes på de områder, der berøres af aftalen, og bestræber sig efter bedste evne på at sikre, at de rettigheder, som erhverves i medfør af aftalen, udøves for at fremme:

                                 i)

                                 formidling og anvendelse af viden, som opstår eller frigives eller på anden måde stilles til rådighed i medfør af aftalen

                                 ii)

                                 vedtagelse og gennemførelse af internationale standarder.

               II.   OPHAVSRETLIGT BESKYTTEDE VÆRKER
         Ophavsret, der tilhører parterne eller deres deltagere, forvaltes i overensstemmelse med Bernerkonventionen (Paris-akten af 1971).
         III.   VIDENSKABELIG LITTERATUR
         Medmindre andet vedtages i TFP'en, offentliggøres forskningsresultaterne i fællesskab af parterne eller deltagerne i den fælles forskning, jf. dog afdeling IV. Med forbehold af denne generelle regel følges følgende procedurer:

                     1.

                     I tilfælde, hvor en af parterne eller dennes offentlige institutioner udgiver litterære værker, herunder video og programmel, af videnskabelig karakter, som er blevet til ved fælles forskning i henhold til aftalen, tilfalder der den anden part en verdensomspændende, ikke-eksklusiv, uigenkaldelig og royaltyfri ret til at oversætte, reproducere, tilpasse, overføre og distribuere sådanne værker offentligt.

                     2.

                     Parterne påser, at litterære værker af videnskabelig karakter, som er blevet til ved fælles forskning i medfør af aftalen, og som er offentliggjort af uafhængige forlag, kan få den videst mulige udbredelse.

                     3.

                     Alle eksemplarer af et ophavsretligt beskyttet værk, der skal distribueres offentligt, og som henhører under denne bestemmelse, forsynes med forfatternavne, medmindre forfatteren eller forfatterne udtrykkeligt anmoder om ikke at blive nævnt ved navn. De skal endvidere bære en tydeligt synlig angivelse af parternes bidrag.

               IV.   IKKE-FRIGIVET VIDEN
         A.   Ikke-frigivet viden i dokumentform

                     1.

                     Hver part eller i givet fald dens deltagere fastlægger så tidligt som muligt og helst i teknologiforvaltningsplanen, hvilken for aftalen relevant viden der fortsat ikke ønskes frigivet, navnlig under hensyntagen til følgende kriterier:

                                 —

                                 den pågældende videns hemmelige karakter i den forstand, at den ikke som helhed eller for så vidt angår dens præcise sammenstilling eller dens enkeltelementer er alment kendt blandt eller med lovlige midler umiddelbart tilgængelig for sagkyndige på området

                                 —

                                 den faktiske eller potentielle kommercielle værdi, den pågældende viden har i kraft af sin hemmeligholdelse

                                 —

                                 tidligere beskyttelse af den pågældende viden i den forstand, at den person, som lovligt besidder denne viden, efter omstændighederne har taget rimelige skridt for at hemmeligholde den.

                           Parterne og deltagerne kan i visse tilfælde aftale, at viden eller dele heraf, som er tilvejebragt, udvekslet eller opstået ved fælles forskning i medfør af aftalen, ikke må frigives, medmindre andet er angivet.

                     2.

                     Hver af parterne skal påse, at ikke-frigivet viden omfattet af aftalen og dens deraf følgende privilegerede karakter umiddelbart kan genkendes som sådan af den anden part enten ved hjælp af en passende mærkning eller indskrænkende påtegning. Dette gælder også for enhver reproduktion af nævnte viden i sin helhed eller dele deraf.
                     En part, som modtager ikke-frigivet viden i medfør af aftalen, respekterer dens privilegerede karakter. Denne pligt bortfalder automatisk, når denne viden frigives af ejeren uden indskrænkende betingelser til sagkyndige på området.

                     3.

                     Ikke-frigivet viden, som meddeles i medfør af aftalen, kan af den modtagende part videregives til personer inden for eller ansat af den modtagende part samt til andre berørte ministerier og styrelser hos den modtagende part, som har beføjelser i forbindelse med de specifikke formål med den igangværende fælles forskning, under forudsætning af at enhver ikke-frigivet viden, som videregives på denne måde, gøres til genstand for en aftale om fortrolighed og som ovenfor anført gøres genkendelig som sådan.

                     4.

                     Med forudgående skriftligt samtykke fra den part, der stiller ikke-frigivet viden til rådighed i medfør af aftalen, kan den modtagende part give sådan viden større udbredelse end tilladt efter stk. 3. Parterne samarbejder om at fastlægge procedurer for anmodning om og opnåelse af forudgående skriftligt samtykke til en sådan større udbredelse, og hver part giver sit samtykke i den udstrækning, det er muligt efter denne parts administrative praksis, bestemmelser og love.

               B.   Ikke-frigivet viden, som ikke forelægges i dokumentform
         Ikke-frigivet eller anden fortrolig eller privilegeret viden, som ikke forelægges i dokumentform, men meddeles på seminarer eller møder, der afholdes i medfør af aftalen, og viden, som opstår gennem tilknytning af personale, anvendelse af anlæg eller gennem fælles projekter, forvaltes af parterne eller deres deltagere efter aftalens principper for viden, der forelægges i dokumentform, forudsat at modtageren af sådan ikke-frigivet, fortrolig eller privilegeret viden er opmærksom på den meddelte videns fortrolige karakter, når meddelelsen finder sted.
         C.   Kontrol
         Hver part bestræber sig på at sikre, at ikke-frigivet viden, som den får stillet til rådighed i medfør af aftalen om videnskabeligt og teknologisk samarbejde, forvaltes på den måde, der er fastlagt deri. Hvis en af parterne bliver opmærksom på, at den vil blive eller med rimelighed kan forventes at blive ude af stand til at opfylde fortrolighedsbestemmelserne i punkt A og B, giver den omgående den anden part meddelelse herom. Parterne rådfører sig derefter med hinanden om, hvilket skridt der bør tages.

            (1)  Definitionerne på begreberne i disse retningslinjer findes i bilag II.

            (2)  Der redegøres i bilag III for, hvad sådanne TFP'er skal indeholde.

         BILAG II
         DEFINITIONER
         1.   INTELLEKTUEL EJENDOMSRET: defineres på samme måde som i artikel 2 i konventionen om oprettelse af Verdensorganisationen for Intellektuel Ejendomsret, udfærdiget i Stockholm den 14. juli 1967.
         2.   DELTAGER: enhver fysisk eller juridisk person, herunder parterne selv, som deltager i et projekt i medfør af aftalen.
         3.   FÆLLES FORSKNING: forskning, som gennemføres og/eller finansieres ved fælles bidrag fra parterne og i givet fald under medvirken af deltagere fra begge parter.
         4.   VIDEN: videnskabelige og tekniske data og forsknings- og udviklingsresultater eller -metoder, som er opstået ved FÆLLES FORSKNING, samt enhver anden viden, som parterne og/eller deltagerne i den FÆLLES FORSKNING anser det for nødvendigt at fremlægge eller udveksle som led i aftalen eller som led i forskning i medfør af aftalen.

         BILAG III
         VEJLEDENDE KENDETEGN VED EN TEKNOLOGIFORVALTNINGSPLAN (TFP)
         TFP'en er en særlig aftale, som indgås mellem deltagerne om gennemførelsen af fælles forskning og om deltagernes respektive rettigheder og forpligtelser. Hvad angår intellektuel ejendomsret, skal der i TFP'en normalt bl.a. angives følgende: ejerskab, beskyttelse, brugerrettigheder til FoU-formål, udnyttelse og formidling, herunder ordninger for fælles offentliggørelse, gæsteforskeres rettigheder og forpligtelser og procedurer for bilæggelse af tvister. TFP'en omfatter også forgrunds- og baggrundsviden, tilladelser og projektleverancer.